# Asociacija „Black fox raven“

# SAUGAUS ŠRATASVYDŽIO ŽAIDIMO SUTARTIS

2021 m. rugpjūčio mėn. 1 d.

Vardas Pavardė

Gimimo metai Mob. Tel. El. paštas Toliau vadinamas (-a) **žaidėju**.

**Asociacija „Black fox raven“,** asociacijos kodas **305568401**, registruota buveinė Berželio sodų 1-oji g. 11 Šiaulių m. Šiaulių m. sav. Toliau vadinamas **Organizatoriumi**.

# SAUGAUS ŠRATASVYDŽIO ŽAIDIMO SUTARTIES SĄLYGOS

Šratasvydžio organizatorius (toliau Organizatorius) ir žaidėjas sudarėme šią sutartį:

# Sutarties dalykas

* 1. Organizatorius suteikia žaidėjui teises šioje sutartyje nurodytu laikotarpiu, nustatyta tvarka ir sąlygomis naudotis žaidimų aikštelėmis ir reikiama įranga, o žaidėjas įsipareigoja laikytis nustatytų taisyklių ir sumokėti Organizatoriui nustatytą mokestį.
  2. Saugaus šratasvydžio žaidimo taisyklės, kurios pridedamos šios sutarties Prieduose, yra neatsiejama sutarties dalis.
  3. Bendrosios Lietuvos šratasvydžio taisyklės yra skelbiamos Organizatorių facebook paskyroje https://[www.facebook.com/pg/BLACKFOXRAVEN/photos/?tab=album&album\_id=121581669288333&ref=page\_inter](http://www.facebook.com/pg/BLACKFOXRAVEN/photos/?tab=album&album_id=121581669288333&ref=page_inter) nal ir viešai publikuojamos žaidimo vietoje.

# Mokestis

* 1. Žaidėjas už naudojimąsi žaidimo aikštelėmis ir reikiama įranga Organizatoriui sumoka nustatyto dydžio mokestį.
  2. Mokestis Organizatoriui turi būti sumokėtas prieš prasidedant žaidimui grynais pinigais arba pavedimu į organizatorius banko sąskaitą.

# Žaidėjo teisės ir pareigos

* 1. **Teisės:**
     1. gauti informaciją apie saugų šratasvydžio žaidimą ir naudojamą įrangą;
     2. naudotis žaidimų aikštelėmis savo nuožiūra, suderinus veiksmus su instruktoriumi;
     3. reikalauti, kad būtų pakeista techniškai netvarkinga įranga;

# Pareigos:

* + 1. laikytis saugaus šratasvydžio taisyklių ir instruktoriaus nurodymų, elgtis taip, kad savo veiksmai nesukeltų žalos sau ar aplinkiniams;
    2. Organizatoriaus teritorijoje ir aikštelėse suteikta įranga naudotis atsakingai ir saugiai, kad jo veikimu ar neveikimu nebūtų padaryta žala sau, kitam žaidėjui ar bet kurių trečiųjų asmenų gyvybei, sveikatai ar turtui;
    3. asmeniškai rūpintis savo daiktais, sporto inventoriumi ir kitu turtu;
    4. vengti pažymėtų pavojingų vietų bei pastebėjus kitas pavojingas sveikatai vietas apie tai pranešti kitiems žaidėjams ir instruktoriui;
    5. nedelsiant informuoti instruktorių apie veiksmus ir/ar įvykius, dėl kurių gali būti/buvo padaryta žala žaidėjui ar kitų asmenų sveikatai, gyvybei, turtui, o taip pat apie aplinkybes, dėl kurių žaidėjas negali žaisti šratasvydžio žaidimo;
    6. pasibaigus sutartyje nustatytam žaidimo laikui grąžinti Organizatoriui gautą įrangą, kuri yra perduodama ir grąžinama pasirašant perdavimo-priėmimo aktą;
    7. kadangi žaidimo vietoje gali vykti automobilių ir kitokių transporto priemonių eismas ir įvertina su tuo susijusią dalyvavimo žaidime riziką ir įsipareigoja laikytis kelių eismo taisyklių ir imtis visų būtinų priemonių eismo bei kitų varžybų dalyvių ir žiūrovų sveikatos bei jų privačios nuosavybės saugumui užtikrinti;
    8. sudarydamas šią sutartį žaidėjas patvirtina, kad jo sveikatos būklė yra tinkama šratasvydžio žaidimui bei nėra sutrikimų ar kitų savybių, dėl kurių žaidėjas negalėtų saugiai žaisti šratasvydžio žaidimo, ar keltų grėsmę žaidėjo ar kitų trečiųjų asmenų sveikatai, gyvybei ar turtui. Laikoma, kad iki pradedant žaidimą žaidėjas yra pasitikrinęs savo sveikatą bei prisiima visą atsakomybę už savo sveikatos būklę;
    9. Pilnamečiai asmenys priimdami sprendimus dėl nepilnamečių vaikų (globotinių) žaidimo prisiima riziką dėl nepilnamečiams galinčių kilti neigiamų pasekmių, įskaitant sveikatos sutrikdymus, fizinį skausmą.

# Organizatoriaus teisės ir įsipareigojimai

* 1. **Organizatorius įsipareigoja:**
     1. prieš pradedant naudotis žaidimo aikštelėmis suteikti žaidėjui informaciją apie saugaus šratasvydžio žaidimo taisykles, apmokyti kaip tinkamai naudotis apsaugos priemonėmis ir žaidimo įranga, pravesti detalų instruktažą, atsakyti į žaidėjų klausimus;
     2. paskirti žaidimo organizavimo instruktorių;
     3. pateikti techniškai tvarkingą šratasvydžio įrangą;
     4. kilus pavojui ar pastebėjus saugaus šratasvydžio taisyklių grubius pažeidimus stabdyti vykstantį žaidimą ir šalinti iš žaidimo arba perspėti žaidėją (-us);
     5. atsitikus nelaimingam atsitikimui užtikrinti operatyvų pagalbos organizavimą;
     6. pažymėti pavojingas žaidimo aikštelės vietas.

# Organizatoriaus teisės:

* + 1. Organizatorius (instruktorius) turi teisę vienašališkai be atskiro įspėjimo nedelsiant nutraukti šią sutartį ir pašalinti žaidėją iš žaidimo aikštelių, jei žaidėjas iš esmės pažeidžia šią sutartį. Saugumo taisyklių nesilaikymas šalių susitarimu yra laikomas vienu iš esminių Sutarties pažeidimų.

# Atsakomybė

* 1. Šalis pažeidusi šią sutartį įsipareigoja atlyginti patirtus nuostolius kitai šaliai dėl sutarties pažeidimo, išskyrus atvejus, kai žalą nulėmė nukentėjusios šalies veiksmai, įskaitant, bet neapsiribojant, tyčia ar dėl didelio neatsargumo. Sutartyje numatytų pareigų ar saugumo taisyklių su kuriomis yra supažindinamas žaidėjas, nevykdymas ar netinkamas vykdymas savaime yra laikomi dideliu žaidėjo neatsargumu arba kalte.
  2. Žaidėjas atsako už savo kaltus veiksmus ar neveikimą žaidimo metu ir įsipareigoja atlyginti žalą Organizatoriui ar bet kuriems tretiesiems asmenims padarytą dėl šių veiksmų ar neveikimo.
  3. Žaidėjas supranta, kad šratasvydžio žaidimas gali būti pavojingas sveikatai, sukelti traumų, fizinį skausmą ir sutinka, kad žaidimo metu tokios pasekmės gali atsirasti. Žaidėjas taip pat prisiima visą riziką dėl bet kokios žalos, galinčios kilti tiek jam šratasvydžio žaidimo metu.
  4. Žaidėjas įsipareigoja Organizatoriui atlyginti žalą jeigu aikštelė, joje esanti įranga bei žaidėjui išduotas inventorius buvo sugadintas ar prarastas dėl aplinkybių už kurias atsako žaidėjas.
  5. Organizatorius įsipareigoja atlyginti žaidėjui patirtą žalą jei ji atsirado dėl Organizatoriaus kaltės. Organizatorius neatsako už trečiųjų asmenų padarytą žalą.
  6. Organizatorius ir instruktorius neatsako už žaidimo metu patirtus žaidėjų sužalojimus ar kitokius nuostolius, jei jie padaromi trečiojo asmens veiksmais, kito žaidėjo veiksmais, dėl žaidimo saugumo reikalavimų nesilaikymo ar dėl nenumatytų aplinkybių (force majeure). Kiti su atsakomybe susiję klausimai nustatyti saugaus žaidimo sutartyje.

# Kitos sąlygos

* 1. Žaidėjas patvirtina, kad jo pateikti duomenys yra teisingi. Žaidėjas sutinka, kad šioje sutartyje pateikti asmens duomenys būtų naudojami šios sutarties vykdymo tikslais. Žaidėjui išreiškus atskirą sutikimą, Organizatorius nurodytus žaidėjo duomenis (telefono Nr.) naudotų rinkodaros tikslais, žaidėjui siunčiant informaciją apie Organizatoriaus vykdomą veiklą.
  2. Žaidimo metu žaidėjas gali būti filmuojamas, fotografuojamas ar kitaip įrašinėjamas. Esu informuotas, kad žaidimo metu padarytus balso, vaizdo įrašus, nuotraukas organizatoriai viešins organizatorių facebook paskyroje ir/ar internetiniame tinklalapyje.
  3. Ši sutartis įsigalioja nuo jos pasirašymo momento ir galioja iki visiško šalių įsipareigojimų pagal šią sutartį įvykdymo.
  4. Nesutarimai, kylantys dėl šios sutarties, sprendžiami derybų būdu. Jei derybomis nesutarimų išspręsti nepavyksta, ginčai sprendžiami Lietuvos Respublikos teisme, pagal Lietuvos Respublikos įstatymus, pagal Organizatoriaus buveinės vietą.
  5. Ši sutartis sudaryta dviem egzemplioriais, kurie turi vienodą juridinę galią. Sutarties priedai yra neatskiriama sutarties dalis. Šalys šią sutartį perskaitė, supranta ir kaip visiškai atitinkančią jų valią ir ketinimus, pasirašė. Žaidėjas patvirtina, kad šios sutarties nuostatos, jam buvo paaiškintos ir aptartos individualiai.

# Pareiškimai ir patvirtinimai:

1. Susipažinau su asmens duomenų saugumo ir tvarkymo politika ir Bendrosiomis Lietuvos šratasvydžio taisyklėmis, kurios yra publikuojama facebook profilyje https://[www.facebook.com/pg/BLACKFOXRAVEN/photos/?tab=album&album\_id=121581669288333&ref=page\_inter](http://www.facebook.com/pg/BLACKFOXRAVEN/photos/?tab=album&album_id=121581669288333&ref=page_inter) nal ir skelbiama viešai žaidimo metu.
2. Sutinku/Nesutinku, kad žaidėjo duomenys (telefono Nr., el. paštas, socialinių tinklų paskyros)

(reikiamą pabraukti)

būtų naudojamos rinkodaros tikslais, žaidėjui siunčiant informaciją apie Organizatoriaus vykdomą veiklą.

Organizatorius

(Instruktoriaus vardas, pavardė, parašas)

Žaidėjas:

(Vardas, pavardė, parašas)

# Jei žaidėjas nepilnametis asmuo:

Nepilnamečio asmens įstatyminis atstovas susipažinęs su šia sutartimi ir ją pasirašydamas patvirtina:

1. Leidžiu savo vaikui dalyvauti 2021-08-07 vyksiančiame šratasvydžio žaidime;
2. Mano vaikas yra fiziškai ir morališkai sveikas, sugebės atlaikyti fizinį ir psichologinį krūvį;
3. Vaikas laikysis nustatytų žaidimo taisyklių ir vykdys žaidimo organizatorių nurodymus;
4. Vaikas nenusiims apsauginių akinių ir veido apsaugų žaidimo teritorijoje viso žaidimo metu.
5. Sutinku, kad prireikus, mano sūnui/dukrai/globotiniui būtų suteikta medicinos pagalba.
6. Prisiimu visą materialinę atsakomybę už sugadintą nuomojamą įrangą, jeigu ji sugedo ne dėl natūralaus nusidėvėjimo;
7. Prisiimu visą atsakomybę dėl galimų traumų ir nuosavo turto netekimo ar sugadinimo, patirtų renginio metu, ir atsisakau dėl jų bet kokių pretenzijų žaidimo organizatoriams ir žaidimo teritorijos savininkams.

Nepilnamečio žaidėjo įstatyminis atstovas:

(Vardas, pavardė, parašas, atstovavimo pagrindas (motina, tėvas ar įstatyminis globėjas)